**CHUO CHA UTUMISHI WA UMMA TANZANIA**



**TAARIFA KWA VYOMBO VYA HABARI**

Chuo cha Utumishi wa Umma Tanzania (TPSC), kinapenda kuwataarifu Wadau wa Elimu na Umma kwa ujumla kwamba Serikali kupitia Chuo cha Utumishi wa Umma (**TPSC**) itaisaidia serikali ya jimbo la Puntland la Somalia kuboresha sekta yake ya utumishi wa umma kwa kuendesha mafunzo mbalimbali kwa watumishi wa umma wa jimbo hilo. Kati ya mafunzo yanayotarajiwa kuendeshwa kwa kushirikiana na jimbo hilo la Puntland ni kama ifuatavyo:

Human Resources Management, Financial Management, Procurement Management, ICT, Monitoring and Evaluation, Planning, Policy and Research and Records Management.

Kwa taarifa hii pia Chuo kinapenda kuwataarifu wadau wake wote na umma kwa ujumla kuwa kutakuwa na msafara wa Watumishi wanane (8) kutoka katika Chuo cha Utumishi wa Umma (TPSC) ambao watasafiri kwenda katika Serikali ya Jimbo la Puntland kwa muda wa siku 10 kuanzia tarehe 23 Februari hadi 04 Machi, 2018 kwa ajili ya kwenda kuandaa mafunzo ya kuwajengea uwezo Watumishi wa Serikali ya Puntland.

Aidha Chuo cha Utumishi wa Tanzania (TPSC) kinapenda kuwatakia safari njema wahadhiri hao na kuiwakilisha vizuri Nchi yetu Tanzania katika kazi hiyo.

Imetolewa na:

**KITENGO CHA HABARI**

**CHUO CHA UTUMISHI WA UMMA TANZANIA**

02/03/2018